RO
3.7.2023
Jurnalul Oficial al Uniunii Europene
C 235/69
Acțiune introdusă la 16 mai 2023 – Symrise/Comisia (Cauza T-263/23) (2023/C 235/82) Limba de procedură: engleza Părțile Reclamantă: Symrise AG (Holzminden, Germania) (reprezentanți: T. Kuhn, M. Rust, T.-M. Wienke, L. Bär și J. Jourdan, avocați) Pârâtă: Comisia Europeană
Concluziile Reclamanta solicită Tribunalului: — anularea Deciziei Comisiei C(2023) 1103 final din 10 februarie 2023 prin care se dispune efectuarea unei inspecții la Symrise AG și la toate filialele sale controlate direct și indirect, potrivit articolului 20 alineatul (4) din Regulamentul (CE) nr.
1/2003 al Consiliului (1) (AT.40826 – Rose); — obligarea Comisiei la plata tuturor cheltuielilor de judecată.
Motivele și principalele argumente În susținerea acțiunii, reclamanta invocă două motive. 1.
Primul motiv întemeiat pe încălcarea drepturilor fundamentale ale reclamantei la inviolabilitatea domiciliului și la viață privată, astfel cum sunt garantate de articolul 7 din Carta drepturilor fundamentale.
Reclamanta susține că decizia prin care se dispune efectuarea inspecției la sediul reclamantei (i) este arbitrară întrucât Comisia nu a avut suficiente indicii care să furnizeze motive rezonabile pentru a presupune implicarea reclamantei într-o încălcare a dreptului concurenței și (ii) constituie o ingerință disproporționată în drepturile sale fundamentale la inviolabilitatea domiciliului și la viață privată, având în vedere că nu conține nicio limitare în timp. 2.
Al doilea motiv întemeiat pe o încălcare a articolului 20 alineatul (4) din Regulamentul (CE) nr.
1/2003 și a obligației de motivare a Comisiei prevăzute la articolul 296 alineatul (2) TFUE.
Reclamanta susține că decizia încalcă obligația Comisiei de a specifica în mod clar și precis obiectul inspecției, cu încălcarea articolului 20 alineatul (4) din Regulamentul (CE) nr.
1/2003 și a obligației Comisiei de a expune clar motivarea în deciziile sale.
Mai precis, textul deciziei nu este susceptibil să permită reclamantei să înțeleagă obiectivul inspecției și, astfel, să își exercite dreptul la apărare.
(1)
Regulamentul (CE) nr.
1/2003 din 16 decembrie 2002 privind punerea în aplicare a normelor de concurență prevăzute la articolele 81 și 82 din tratat (JO 2003 L 1, p.
1, Ediție specială, 08/vol.
1, p. 167).
Acțiune introdusă la 11 mai 2023 – VDK/Comisia (Cauza T-265/23) (2023/C 235/83) Limba de procedură: germana Părțile Reclamantă: Verband der Deutschen Kutter- und Küstenfischer e.V. (VDK) (Hamburg, Germania) (reprezentant: M. Waller, avocat) Pârâtă: Comisia Europeană